钦定古今图书集成/历象汇编/庶征典/第186卷 > 王充论衡 > 《皇太子贺嘉麦表》前人
## 钦定古今图书集成/历象汇编/庶征典/第186卷 > 王充论衡 > 《皇太子贺嘉麦表》前人

臣某言：“伏见雍州司马徐庆称，所部有嘉麦，一茎六
穗。纤芒濯露，疑因黑壤之宜；香稼摇风，若吐黄金之
色。岂非灵心昭应，睿德感通？降之自天，何必来麰之
咏；尝之于庙，先符孟夏之时。凡在含生，相趋动色。臣
谬当居守，肃奉宗祧。一穗两岐，徒说张君之味；十亩
千石，方轻范氏之书。”仰天意而增欢，顾人心而载跃。
无任喜抃之至。谨附起居使某官某奉表陈贺以闻。